Abdou Moumouni University

**Abdou Moumouni University** (French: *Université Abdou Moumouni de Niamey*, *UAM*), formerly de **University of Niamey** from 1974 to 1994, be public university wey dey base insyd Niamey, de capital of Niger. De main campus dey situate for de right bank of de Niger River top. Historically, ein students den faculty get involve for protest movements insyd de capital.

## Enrollment

De university currently get enrollment of around 25,000 students.

## Name

Dem name de university after former Professor Abdou Moumouni Dioffo, Nigerien educator, intellectual, den presido of de university. From 1974 to 1994, na dem know de institution as de University of Niamey. Na de university be outgrowth of de 1971 "Centre d'Enseignement Superieur", wich consolidate number of post-secondary den trade schools dem found insyd de years dey follow independence. Under French colonial rule, na der be no post-secondary institutions insyd Niger.

## Structure

De Université Abdou Moumouni dey include wide array of public institutions. Dese dey include:

* Agronomy College, Université Abdou Moumouni, BP 10960, Niamey, Niger
** Agronomy Faculty
** Regional Center for Specialized Learning in Agriculture (*Centre régional d'enseignement spécialisé en agriculture, CRESA*)
** Département Productions Animales, Faculté d'Agronomie (UAM/FA)
** Département Science du Sol
* College of Arts den Sciences (Faculté des lettres et sciences humaines, FLSH), Université Abdou Moumouni de Niamey, BP 418, Niamey
** Geography Department
* College of Science (Faculté des Sciences), BP 10662, Niamey
** Faculty of Science
** Biology Department
** Plant Biology Department
** Geology Department
** Center for Sahelian Research and Publication (Réseau Sahélien de Recherche et de Publication, RESADEP)
** Laboratory Garba Mounkaila of Biology (LGMB) 1996
* Niamey Teachers College (École normale supérieure de Niamey), Université Abdou Moumouni, BP 10963, Niamey
* Radio-Isotopes Institute (Institut des Radio-Isotopes), Université Abdou Moumouni, B.P. 10727, Niamey
* National School of Public Health (Ecole Nationale de Santé Publique)
* National School of Engineering den Mines (Tillaberi, Tillaberi Region)
* Satellite campuses insyd Dosso den Zinder

Lamordé University Hospital be affiliate den chaw faculty den students dey practice medicine der.

### IUTs
De University Institutes of Technology (Instituts Universitaires de Technologie, IUT) be tech schools insyd de regional capitals of Tahoua, Maradi, den Zinder wey dem create insyd October 2006, wey dey operate from 2007 to 2008. Insyd 2009 na e decide for de National Assembly insyd say dem go integrate de campuses into de Université Abdou Moumouni. Insyd 2011, dem create fresh universities insyd Maradi, Tahoua den Zinder wich na dem integrate de University Institutes of Technology.

De IUTs dey offer degree, dem dey bell de "Diplôme universitaire de technologie" (DUT), insyd one- to two-year program for students wey plete Baccalaureate anaa equivalent. Programs dey vary by location:

#### University Institute of Technology Maradi

: Location: Maradi. Dem gbele: October 2007.

* Business Studies (finance den banking, commerce den insurance, business formation den administration)
* Mechanical Engineering
* Information Engineering

#### University Institute of Technology Tahoua

: Location: "Commune Tahoua I". Dem gbele: November 2008.

* Agribusiness (agriculture, husbandry, forestry)
* Tanning/leather works
* Tourism den Hotel Management
* Electrical Engineering

#### University Institute of Technology Zinder

: Location: Zinder. Dem gbele: November 2008.

* Civil Engineering
* Hydrogeology/geology
* Topography
* City Planning

## Protests

### 1990 massacre
For 9 February 1990, dem kill 20 students for peaceful march insyd across de Kennedy Bridge into Niamey City Centre by police den armed forces. Dis event, dem know as de 'Kennedy Bridge Massacre', dem see am since as pivotal insyd make e bring about popular alienation from de government of General Ali Saibou.

### 2006 protests
Insyd June 2006, dem close de university temporarily secof protests den rioting. De* 'Union des étudiants nigériens de l’Université de Niamey' *(UENUN) bell general strike against de alleged withholding of scholarships as well as de deterioration of living den working conditions for de university. Students clash plus police, dem lit 10 vehicles for fire, while police use tear gas den batons for de students top make dem prevent dem from crossing de Kennedy Bridge, wey seriously injure 10.

## Notable people

### Faculty

* Bouli Ali Diallo
* Antoinette Tidjani Alou

### Alumni

* Mariama Mamane

## References


## Read further

* Samuel Decalo. Historical Dictionary of Niger (3rd ed.). Scarecrow Press, Boston & Folkestone, (1997) ISBN 0-8108-3136-8 pp. 16, 169, 293-295, 321
* Ismaël Aboubacar Yenikoye. L'université Abdou Moumouni de Niamey - Organisation et aspects qualitatifs de l'enseignement supérieur au Niger. L'Harmattan, Paris (2007) ISBN 9782296037915

## External links

* uam-enligne.refer.ne: Official distance learning site.
* Niger university shut after riots BBC News, 2 June 2006
* Université Abdou Moumouni de Niamey, Réseau Sahélien de Recherche et de Publication(RESADEP).
* UAM - Niamey news on Campus numérique francophone de Niamey